Там, дзе дарога ўзбягае на ўзвышша, у акружэнні лесу размясцілася гэтая вёска. Калі ўзысці на самае высокае месца, можна разглядзець усю яе прыгажосць. У лазняку, метраў у двухстах ад дарогі Талачын — Валосава, бруіцца крыніца, з якой бярэ пачатак рака Бобр. Па крузе, як па сонцы, ручай абходзіць вёску і, пашыраючыся, набіраючы сілу, накіроўваецца ў напрамку Стуканоў і далей ідзе на Харлінцы, Лесіна, Клянкі, упадае ў раку Бярэзіна, якая ў сваю чаргу аддае свае воды Дняпро.